Oficiālais Vēstnesis L 096 , 28/03/1998 Lpp. 0045 - 0046



Komisijas Lēmums (1998. gada 20. marts), ar ko principā atzīst par pilnīgu dokumentāciju, kas iesniegta sīkākai pārbaudei saistībā ar cihalofopbutila, piraflufēnetila un azafenidīna iespējamu iekļaušanu I pielikumā Padomes Direktīvai 91/414/EEK par augu aizsardzības līdzekļu laišanu tirgū (Dokuments attiecas uz EEZ) (98/242/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 97/73/EK [2], un jo īpaši tās 6. panta 3. punktu, tā kā Direktīva 91/414/EEK (turpmāk "Direktīva") paredz izveidot Kopienas sarakstu ar augu aizsardzības līdzekļu sastāvā atļautajām aktīvajām vielām; tā kā dalībvalstu iestādēm ir iesniegta dokumentācija par direktīvas I pielikumā iekļaujamām aktīvām vielām; tā kā dokumentāciju par aktīvo vielu cihalofopbutilu Dow Elanco Italia Srl iesniedza Itālijas iestādēm 1997. gada 30. aprīlī; tā kā dokumentāciju par aktīvo vielu piraflufēnetilu Nihon Nohyaku Co. Ltd iesniedza Beļģijas iestādēm 1997. gada 16. jūnijā; tā kā dokumentāciju par aktīvo vielu azafenidīnu Pont de Nemours (France) iesniedza Spānijas iestādēm 1997. gada 25. jūnijā; tā kā minētās iestādes ir darījušas Komisijai zināmus pirmo pārbaužu rezultātus, kas pirmajā sīkākajā dokumentācijas pārbaudē iegūti attiecībā uz II pielikumā noteiktajām datu un informācijas attiecībā uz vismaz vienu augu aizsardzības līdzekli, kas satur attiecīgo aktīvo vielu – direktīvas III pielikuma prasībām; tā kā vēlāk saskaņā ar 6. panta 2. punkta noteikumiem dokumentācija ir iesniegta Komisijai un citām dalībvalstīm; tā kā dokumentācija par cihalopbutilu, piraflufēnetilu un azafenidīnu ir 1997. gada 16. decembrī nodota Pastāvīgajai augu veselības komitejai; tā kā direktīvas 6. panta 3. punkts paredz Kopienas līmenī apstiprināt, ka katrai dokumentācijai ir jāatbilst II pielikumā noteiktajām datu un informācijas prasībām un – attiecībā uz vismaz vienu augu aizsardzības līdzekli, kas satur attiecīgo aktīvo vielu – direktīvas III pielikuma prasībām; tā kā šāds apstiprinājums ir nepieciešams, lai veiktu sīku dokumentācijas pārbaudi, kā arī lai dotu iespēju dalībvalstīm piešķirt pagaidu atļauju augu aizsardzības līdzekļiem, kas satur attiecīgo aktīvo vielu, attiecīgi ievērojot direktīvas 8. panta 1. punkta nosacījumus, īpaši nosacījumus par pilnīgu aktīvo vielu novērtējumu un augu aizsardzības līdzekļiem saskaņā ar direktīvas prasībām; tā kā šāds lēmums neierobežo turpmāku datu vai informācijas pieprasīšanu no pieteikuma iesniedzēja, ja sīkākā pārbaudē atklājas, ka šāda informācija vai dati ir vajadzīgi lēmuma pieņemšanai; tā kā dalībvalstīm un Komisijai ir skaidrs, ka Itālija veiks sīku dokumentācijas pārbaudi attiecībā uz cihalopbutilu, Beļģija – attiecībā uz piraflufēnetilu un Spānija – attiecībā uz azafenidīnu; tā kā Itālija, Beļģija un Spānija ziņo Komisijai tiklīdz iespējams, bet vēlākais - gada laikā, par pārbaužu secinājumiem, pievienojot ieteikumus par vielu iekļaušanu vai neiekļaušanu un dažādiem nosacījumiem, kas ar to saistīti; tā kā pēc šā ziņojuma saņemšanas sīka pārbaude ar visu dalībvalstu ekspertiem Pastāvīgajā augu veselības komitejā turpināsies; tā kā šajā lēmumā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO LĒMUMU. 1. pants Turpmāk norādītā dokumentācija atbilst II pielikumā noteiktajām datu un informācijas prasībām un – attiecībā uz vismaz vienu augu aizsardzības līdzekli, kas satur aktīvo vielu – direktīvas III pielikuma prasībām, ņemot vērā ieteiktos izmantošanas veidus: 1. dokumentācija, ko Komisijai un dalībvalstīm iesniedza Dow Elanco Italia Srl saistībā ar cihalofopbutila kā aktīvas vielas iekļaušanu Direktīvas 91/414/EEK I pielikumā un par ko 1997. gada 16. decembrī ziņots Pastāvīgajai augu veselības komitejai; 2. dokumentācija, ko Komisijai un dalībvalstīm iesniedza Nihon Nohyaku Co. Ltd saistībā ar paraflufēnetila kā aktīvas vielas iekļaušanu Direktīvas 91/414/EEK I pielikumā un par ko 1997. gada 16. decembrī ziņots Pastāvīgajai augu veselības komitejai; 3. dokumentācija, ko Komisijai un dalībvalstīm iesniedza Du Pont de Nemours (France) SA saistībā ar azafenidīna kā aktīvas vielas iekļaušanu Direktīvas 91/414/EEK I pielikumā un par ko 1997. gada 16. decembrī ziņots Pastāvīgajai augu veselības komitejai. 2. pants Šis lēmums ir adresēts dalībvalstīm. Briselē, 1998. gada 20. martā Komisijas vārdā — Komisijas loceklis Franz Fischler [1] OV L 230, 19.8.1991., 1. lpp. [2] OV L 353, 24.12.1997., 26. lpp. --------------------------------------------------